STA ควงแขน TRUBB วิ่งแรง! รับผลดีราคายางนิวไฮรอบ 2 เดือน-มาตรการรัฐหนุน
STA ควงแขน TRUBB วิ่งแรง! รับผลดีราคายางนิวไฮรอบ 2 เดือน-มาตราการรัฐหนุน
25 ธ.ค. 2560

ผู้สื่อข่าวรายงานว่า ณ เวลา 10.56 น. ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ 13.60 บาท บวก 0.50 บาท หรือ 3.82% สูงสุดที่ 13.70 บาท ต่ำสุดที่ 13.20 บาท มูลค่าซื้อขาย 199.71 ล้านบาท
ขณะเดียวกันราคาหุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB อยู่ที่ 2.10 บาท บวก 0.04 บาท หรือ 1.94% สูงสุดที่ 2.14 บาท ต่ำสุดที่ 2.08 บาท มูลค่าซื้อขาย 9.57 ล้านบาท
ทั้งนี้ ราคาหุ้น STA-TRUBB ปรับตัวขึ้น คาดรับอานิสงส์ราคายางปรับตัวขึ้นสูงสุดในรอบ 2 เดือน
โดย บล.กรุงศรี ระบุในบทวิเคราะห์ฯ แนะ “ซื้อเก็งกำไร” STA และ TRUBB เนื่องจากราคายางขึ้นทำ High ในรอบ 2 เดือน ล่าสุด 206 Yen/Kg
นอกจากนี้ เมื่อวันที่ 24 ธ.ค.นายกฤษฎา บุญราช รมว.เกษตรและสหกรณ์ เปิดเผยว่า จะเริ่มซื้อยางจากเกษตรกรสวนยาง ช่วงต้นเดือน ม.ค.61 โดยการยางแห่งประเทศไทย (กทย.) เปิดจุดรับซื้อจากเกษตรกรที่ขึ้นทะเบียนไว้ในราคาไม่ต่ำกว่าต้นทุน
ทั้งนี้ การรับซื้อยางจะมีการประกาศรายละเอียดตามโครงการที่เปิดประมูลเพื่อนำยางไปใช้ในหน่วยงานรัฐ ตามเป้าหมาย 2 แสนตัน เช่น ผสมทำถนน รวมทั้งมีมาตรการต่างๆ ปล่อยสินเชื่อให้เอกชนดูดซับยางออกจากตลาดตามมติคณะรัฐมนตรี (ครม.) ทำให้ราคายางตลาดโลกขยับตัวดีขึ้นปีหน้า